अदालत में गवाही दी तो रास्ता रोककर पीटा, सात के खिलाफ मामला दर्ज
बठिंडा|थाना संगतकी पुलिस ने अदालत में गवाही देने पर गांव पथराला में एक व्यक्ति से मारपीट करने के आरोप में सात व्यक्तियों के खिलाफ मामला दर्ज किया है। थाना संगत की पुलिस ने आरोपी की गिरफ्तारी के लिए प्रयास शुरू कर दिए हैं, लेकिन किसी भी आरोपी की अभी तक गिरफ्तारी नहीं हुई। इस संबंधी पुलिस को दिए बयान में तरसेम सिंह पुत्र अवतार सिंह वासी गांव पथराला ने बताया कि उसने अदालत में चल रहे केस में तरसेम सिंह आदि के खिलाफ गवाही दी थी तो इसी रंजिश के चलते तरसेम सिंह ने अपने साथियों मलकीत सिंह, गुरप्रीत सिंह, नगिंदर सिंह, अमनदीप सिंह, जेपी सिंह, जगजीत सिंह वासी गांव पथराला ने उसे घेर गवाही देने की रंजिश की वजह से मारपीट की और घायल कर दिया। इस संबंधी तरसेम सिंह की शिकायत पर पुलिस ने आरोपियों के खिलाफ मामला दर्ज कर लिया है। जांच अधिकारी बलदेव सिंह ने बताया कि पुलिस ने आरोपियों के खिलाफ मामला दर्ज कर लिया हैं।
hin_Deva hin_Deva